ชาวไทยถูกทางการฟิลิปปินส์เนรเทศหลังโพสต์ข้อความเหยียดเชื้อชาติ
ชายไทยที่ทำงานในฟิลิปปินส์ถูกสำนักงานผู้อพยพสั่งให้ออกนอกประเทศ เหตุโพสต์ดูถูกเหยียดหยามชาวฟิลิปปินส์ ล่าสุด เขาโพสต์ขอโทษ หวังได้กลับเข้าฟิลิปปินส์อีก6 พ.ค. 2558 เจ้าหน้าที่สำนักงานผู้อพยพของฟิลิปปินส์มีคำสั่งส่งตัวชาวไทยชื่อ ประเสริฐศรี โกสินทร์ ผู้ใช้ชื่อในอินเทอร์เน็ตว่า Koko Narak ออกนอกประเทศในข้อหาแสดงพฤติกรรมที่ไม่พึงประสงค์จากการกล่าวถึงชาวฟิลิปปินส์ในเชิงเหยียดเชื้อชาติข่าวต่างประเทศระบุว่าประเสริฐศรีพิมพ์ข้อความในเว็บไซต์เฟซบุ๊กเรียกชาวฟิลิปปินส์ว่า Pignoys ซึ่งเป็นการแปลงคำที่ชาวฟิลิปปินส์ใช้เรียกตัวเองว่า Pinoys (ปีนอย) ให้กลายเป็นคำดูถูกในเชิงว่าพวกเขาเป็น หมู จากคำว่า Pig นอกจากนี้ยังมีการเหยียดชาวฟิลิปปินส์อีกว่าเป็น สิ่งมีชีวิตโง่ๆ ทาสสลัมชั้นต่ำ และ เผ่าพันธุ์ที่ไร้ประโยชน์สำหรับโลกนี้ประเสริฐศรีทำงานให้กับสำนักงาน ค็อกนิซานต์ ฟิลิปปินส์ ซึ่งเป็นบริษัทเกี่ยวกับการจัดจ้างภายนอก (Outsource) มีฐานอยู่ในเมืองตากิกการเขียนข้อความดังกล่าวทำให้ตากิกถูกสั่งให้ออกจากฟิลิปปินส์ โดย อีเลน ตัน โฆษกสำนักงานผู้อพยพของฟิลิปปินส์กล่าวว่า จะมีการยกเลิกวีซ่าของประเสริฐศรีซึ่งเป็นวีซ่าพิเศษตามมาตรา 47 (a)(2) สำหรับคนที่ไม่ได้เป็นผู้อพยพ มีการแจ้งข้อหาประเสริฐศรีแล้วเมื่อวันที่ 4 พ.ค. ที่ผ่านมาและอนุญาตให้เขาหาทนายเพื่อแก้ต่างข้อกล่าวหาได้นอกจากนี้ หลังจากที่มีการส่งตัวออกนอกประเทศแล้ว ชื่อของประเสริฐศรี โกสินทร์ ยังจะถูกสำนักงานผู้อพยพของฟิลิปปินส์บันทึกไว้ในบัญชีดำเพื่อไม่ให้เขากลับเข้าประเทศฟิลิปปินส์อีกอย่างไรก็ตามหลังจากนั้นประเสริฐศรีก็ได้โพสต์ข้อความขอโทษผ่านหน้าเพจประชาคมอาเซียน (ASEAN Community) ในเฟซบุ๊ก โดยระบุว่าแต่เดิมตัวเขาเข้าร่วมเพจเพราะแค่ต้องการร่วมโต้เถียงในเพจด้วยโดยไม่ได้ต้องการทำร้ายจิตใจชาวฟิลิปปินส์ แต่การโต้เถียงของเขาไปทำร้ายจิตใจชาวฟิลิปปินส์เข้าเพราะเขาทำตัวเป็นเด็กเองประเสริฐศรีระบุในข้อความขอโทษอีกว่าตัวเขามีเพื่อนเป็นชาวฟิลิปปินส์จำนวนหนึ่งและชื่นชอบวิถีชีวิตแบบชาวฟิลิปปินส์ที่เขาได้เรียนรู้ในบางด้าน ตัวเขาเองมักจะชอบออกไปเที่ยวและร้องเพลงคาราโอเกะกับเพื่อนชาวฟิลิปปินส์แม้ว่านายจ้างของเขาจะลงโทษที่เขาระบุข้อความในเชิงเหยียดเชื้อชาติและสั่งย้ายเขาไปสาขาอื่นที่ไม่ได้อยู่ในฟิลิปปินส์แล้ว แต่ประเสริฐศรีก็ระบุว่าเขายังหวังว่าชาวฟิลิปปินส์จะต้อนรับเขาถ้าหากเขากลับเข้าประเทศThai who called Pinoys pignoys faces deportation ABS-CBN News 05-05-2015
ชายไทยที่ทำงานในฟิลิปปินส์ถูกสำนักงานผู้อพยพสั่งให้ออกนอกประเทศ เหตุโพสต์ดูถูกเหยียดหยามชาวฟิลิปปินส์ ล่าสุด เขาโพสต์ขอโทษ หวังได้กลับเข้าฟิลิปปินส์อีก 6 พ.ค.
การเหยียดเชื้อชาติ,ฟิลิปปินส์,เนรเทศ,ไทย